Regler Kosa Open 2018

# Lillegutt 2006 og 2007:7’er bandy på STOR 7’er bane (11’er bane deles inn i to 7’er baner) Banene har kun vant på langsidene. Hvert lag spiller med 6 utespillere pluss en keeper. Spilletid er 1 x 25 minutter. Lag som spiller første eller siste kamp må hjelpe til med å legge vant og å fjerne disse. Hjørneslag utføres som vanlig fra hjørnet, og motstanderne bak dødlinjen. Straffeslag skal slås fra et straffepunkt.

# Minigutt 2008

7’er bandy på normal 7’er bane. Banene har kun vant på langsidene. Hvert lag spiller med 6 utespillere pluss en keeper. Spilletid er 1 x 25 minutter. Lag som spiller første eller siste kamp må hjelpe til med å legge vant og å fjerne disse. Hjørneslag utføres som vanlig fra hjørnet, og motstanderne bak dødlinjen. Straffeslag skal slås fra et straffepunkt.

# Knøtt 2009 og 2010 (6'er bandy)

Knøtt spiller på tvers av bandybanen (kortet inn ca. 5 meter) - 4 baner ved siden av hverandre. Banene har kun vant på langsidene. Hvert lag spiller med 5 utespillere pluss en keeper. Spilletid er 1 x 25 minutter. Lag som spiller første eller siste kamp skal hjelpe til med å legge vant og å fjerne disse. Hjørneslag utføres som innslag – uten at motspillerne må bak dødlinjen. Det skal ikke dømmes straffeslag i denne årsklassen – men frislag som trekkes ut (dommerens skjønn avgjør).

# Jentelag

Det er en jenteklasse i Kosa Open denne sesong og det er Lillejenter 2006-2007. Øvrige jentelag kan om ønskelig melde seg på i årsklassen med de som er 2 år yngre enn den eldste spilleren på laget. Dette gjelder også enkelte jenter som vil spille sammen med et guttelag.

# Overårige spillere

I aldersbestemte klasser er det ikke anledning til å stille med overårige spillere. Det gis ikke dispensasjoner til denne regelen.

# Lagskjema til hver kamp

Det er ikke tillatt å benytte samme spiller på forskjellige lag (innen samme klasse). Om ikke annet er avtalt med turneringsledelsen inne turneringen starter. Alle spillere skal føres opp på et lagskjema som leveres til sekretariatet senest 30 minutter før kampstart (gjelder kun 11'er bandy - i 7'er bandy holder det med ett skjema for hele turneringen). Dette skjemaet skal fylles ut før hver kamp. Hvis det ikke er noen endringer i lagoppstillingen, skal dette meddeles til sekretariatet innen samme tidsfrist. Når det gjelder antall spillere som kan benyttes under kampen gjelder NBFs regler. Hvis skjema ikke leveres sekretariatet som beskrevet ovenfor, kan motstander ved en protest kreve at kampen blir annullert og at motstander får alle poengene og 2 – 0 i målforskjell.

# Uteblivelse fra kamp

Hvis et lag unngår å møte til kamp vil laget idømmes en bot på kr. 1.500,-. Ved gjentagelse vil boten bli kr. 3.000,- og at laget diskvalifiseres fra turneringen.

# Protester

Protester skal leveres skriftlig til sekretariatet i henhold til NBFs regler. Protestgebyr på kr. 1.500,- leveres sammen med protesten. Protestgebyret refunderes hvis protesten godtas. Protesten skal behandles av turneringsledelsen (Björn Buskqvist/Øyvind Amundsgård).

**Regelverk**

For øvrig i turneringen gjelder NBFs regelverk.

# Spilletider & utvisninger

Junior: Spilletid 2 x 40 min., Utvisninger (5 og 10 minutter)

Gutt: Spilletid, Gruppspill, kvartsfinaler & semifinaler 1 x 35 min. Finale 2 x 35 min. Utvisninger (3 og 6 minutter)

Smågutt: Spilletid 1 x 35 min. Utvisninger (3 og 6 minutter)

Lillegutt, Minigutt og Knøtt 1 x 25 min., Utvisninger (2 minutter)

(ved ujevne spilleforhold, kan dommeren dele opp kampen i to omganger uten pause. Dette skal avtales FØR kampen starter. Tiden stoppes ikke mellom omgangene)

# To eller flere lag fra samme klubb i sluttspill

Hvis 2 eller flere lag fra samme klubb skulle nå semifinalen i samme klasse, skal disse lag spille mot hverandre.

**Uavgjort etter ordinær spilletid alle klasser**

I gruppespill vil resultatet etter full tid være det offisielle resultatet fra kampen.

Ved uavgjort resultat etter ordinær spilletid i sluttspill (semifinale) gjelder følgende regelverk: 3 straffer til hvert lag. (Hvis fremdeles uavgjort, en ny straffe, inntil man kan kåre en vinner). Samme spiller kan ikke ta ny straffe før alle spilleberettigede spillere har hatt 1 forsøk hver. I finalene spilles 1 x 10 min sudden death, (hvis fremdeles uavgjort, straffeslag)

# Timeout (11'er bandy)

NBF har en regel om timeout (Regel 4.4). Regelen sier at hvert lag har mulighet til å ta én timeout pr kamp. Anmodning om timeout skal gjøres til hoveddommer. Ved neste naturlige avbrudd i spillet vil dommeren gi fløytesignal og vise tegn for timeout mot sekretariatet. Timeout varer i 1 minutt.

Matchuret skal ikke stoppes. Utviste spillere må sitte på utvisningsbenken under en time-out. Dommeren skal legge til den faktiske tiden som ble tapt under stopp i spillet.

Begrensning av denne reglen for Kosa Open: Timeout er tillatt **kun** i semifinaler og finaler i 11’er bandy (av hensyn til begrenset istid). Matchuret skal stoppes av sekretariatet ved timeout (forenkler administrasjon av tillegg og utvisningstider)

**Spilleberettigelse**

Kun spillere som har deltatt i innledende kamper kan spille i ett sluttspill.

# Baller

Hjemmelaget i hver kamp er ansvarlig for å stille med nok baller. Minst 6 på liten bane og 15 på stor). Hjemmelaget er ansvarlig for at det under hele kampen er baller tilgjengelig ved målene.

# Ferdsel på banen

Det er STRENGT FORBUDT å gå på isen uten skøyter. Dette gjelder spesielt i klassene Knøtt, Minigutt og Lillegutt. Lagledere, foreldre, publikum og andre som ikke har skøyter på bena må stå på tribunen. Mellom banene er det plass til spillere og lagledere MED skøyter.

# Seriespill - sette opp tabell

Det spilles sluttspill i alle klasser unntatt Minigutt og Knøtte-klassene. Der spilles det enkel serie. Ved poenglikhet etter seriespill gjelder NBFs regler: §8, punkt 6 "Den klubb som oppnår høyest poengtall i sin serie, er vinner. Hvis to eller flere klubber står likt i poeng totalt, er det den klubb som har fått flest poeng i innbyrdes oppgjør, som vinner. Hvis klubbene også står likt i antall poeng i innbyrdes oppgjør, er det målforskjellen som er avgjørende. Hvis også målforskjellen i de innbyrdes oppgjør skulle være lik, er det den klubb som har laget flest mål i ett av de innbyrdes oppgjør som går foran. Skulle to eller flere klubber fortsatt stå likt, er det klubbenes målforskjell i serien som er avgjørende. Skulle også målforskjellen i serien være den samme, går den klubb foran som har laget flest mål i seriespillet."

Denne reglen gjelder også for å kåre nr. 2 i serien. Det vil si at den innbyrdes tabellen rangerer rekkefølgen for hvilket lag som blir nr 1 og 2. Man stryker altså ikke ut kampene mot nr. 1 etter at denne er kåret.

**KONKRETE STRAKSTILTAK FRA NORGES BANDYFORBUND**

Med umiddelbar virkning skjerpes toleransen ovenfor spillere mht. verbale og fysiske mishagsytringer rettet mot dommere / kampledere.

(Eks. kjefting, banning, skriking – gestikulering, demonstrativt kroppsspråk)

Med umiddelbar virkning innføres null 0-toleranse ovenfor lagledere mht. verbale og fysiske mishagsytringer rettet mot dommere/kampledere.

Med umiddelbar virkning skjerpes toleransen ovenfor spillere og ledere mht. handlinger og ordbruk som kan skade sportens anseelse.

Bandyseksjonen vil også be dommerne slå hardere ned på destruktive handlinger i spillsituasjoner som i neste fase kan resultere i ovenstående

verbale og fysiske mishagsytringer.